CELEX: 52006XG1207(01)
Language: sk
Date: 2006-12-07 00:00:00
Title: Závery Rady o digitalizácii kultúrneho materiálu, jeho dostupnosti online a o digitálnom uchovávaní

7.12.2006   
            
            
               SK
            
            
               Úradný vestník Európskej únie
            
            
               C 297/1
            
         Závery Rady o digitalizácii kultúrneho materiálu, jeho dostupnosti online a o digitálnom uchovávaní
   (2006/C 297/01)
   RADA EURÓPSKEJ ÚNIE,
   berúc do úvahy, že:
   
               —
            
            
               kultúrne dedičstvo, obsah a spôsoby vyjadrenia stelesňujú a odovzdávajú spoločné a základné hodnoty Európskej únie a dokazujú kultúrnu a jazykovú rozmanitosť Európy;
            
         
               —
            
            
               kultúrny obsah zohráva kľúčovú spoločenskú a ekonomickú úlohu. Medzi občanmi, ako aj vo vedeckej obci existuje skutočný dopyt po digitálnom obsahu. Digitalizácia nášho kultúrneho dedičstva a jeho dostupnosť online môžu byť motorom tvorivého úsilia a podporovať činnosti v ostatných sektoroch ako vzdelávanie a cestovný ruch, a tak v súlade s lisabonskou stratégiou prispievať ku konkurencieschopnosti a rastu v Európe;
            
         
               —
            
            
               koordinovaná činnosť na úrovni Spoločenstva je nutná, aby sa zabránilo duplikácii úsilia a aby sa vytvoril synergický účinok. Táto činnosť však musí zohľadniť, že úroveň a koordinácia digitalizácie obsahu a digitálneho uchovávania sa v jednotlivých členských štátoch v súčasnosti výrazne líši, rovnako ako vnútroštátne priority v týchto oblastiach.
            
         1.   VÍTA
   
               —
            
            
               
                  Oznámenie a odporúčanie Komisie o digitalizácii kultúrneho materiálu, jeho dostupnosti online a o uchovávaní digitálnych záznamov ako súčasť iniciatívy i2010: digitálne knižnice.
            
         2.   PODPORUJE
   
               —
            
            
               základné strategické ciele a hlavné prvky Odporúčania Komisie o digitalizácii kultúrneho materiálu, jeho dostupnosti online a o uchovávaní digitálnych záznamov;
            
         
               —
            
            
               víziu európskej digitálnej knižnice ako spoločného viacjazyčného prístupového miesta k distribuovanému digitálnemu kultúrnemu dedičstvu Európy – t. j. uloženému na rôznych miestach v rôznych organizáciách –, na ktorom by boli vítané všetky druhy kultúrneho materiálu (texty, audiovizuálne diela, múzejné predmety, archívne záznamy atď.) a ktorého cieľom by bolo rýchle poskytovanie značného množstva zdrojov užívateľom.
            
         3.   UZNÁVA
   
               —
            
            
               rozmanitosť prebiehajúceho úsilia v členských štátoch zameraného na digitalizáciu obsahu ich archívov, knižníc a múzeí a zabezpečovanie jeho dostupnosti online, ako aj rôzne fázy, v ktorých sa toto úsilie v jednotlivých štátoch nachádza;
            
         
               —
            
            
               cennú koordinačnú prácu skupiny národných zástupcov (NRG) pre digitalizáciu, ktorej cieľom je vymieňať si skúsenosti členských štátov a monitorovať pokrok okrem iného prostredníctvom dynamického akčného plánu (1);
            
         
               —
            
            
               potrebu upevniť koordinačnú prácu v inštitucionálnom rámci Spoločenstva.
            
         4.   ZDÔRAZŇUJE
   
               —
            
            
               zásadný príspevok Konferencie riaditeľov európskych národných knižníc (CENL) na európskej úrovni, ktorý spočíva:
               
                           —
                        
                        
                           v organizácii a vytvorení Európskej knižnice (TEL) ako vstupnej brány ku spoločným zdrojom európskych národných knižníc;
                        
                     
                           —
                        
                        
                           v ďalšom vykonávaní tejto práce až do vytvorenia európskej digitálnej knižnice
                        
                     
         
               —
            
            
               prebiehajúcu prácu na projekte Michael (2) a Michael Plus, ktorá spočíva v opise a prepájaní digitálnych zbierok múzeí, knižníc a archívov rôznych členských štátov a zabezpečovaní prístupu k týmto zbierkam;
            
         
               —
            
            
               že budúca práca by sa mala opierať o uvedené a s nimi spojené iniciatívy a mala by smerovať k dosiahnutiu vyrovnanej spolupráce medzi knižnicami, múzeami a archívmi;
            
         
               —
            
            
               že európska digitálna knižnica sa síce od začiatku koncepčne a technicky pripravuje na všetky kategórie kultúrneho materiálu (texty, audiovizuálne diela, múzejné predmety, archívne záznamy atď.), ale v počiatočnom štádiu môže využívať len potenciál kritického množstva viacjazyčného textového materiálu;
            
         
               —
            
            
               význam úplného dodržiavania právnych predpisov Spoločenstva a medzinárodných právnych predpisov týkajúcich sa duševného vlastníctva počas práce v oblasti digitalizácie obsahu, jeho uchovávania a zabezpečovania jeho dostupnosti.
            
         5.   BERIE NA VEDOMIE
   
               —
            
            
               zámer Komisie vykonať štúdie o pokroku v digitalizácii kultúrneho materiálu v rámci Európskej únie, o socio-ekonomickom dosahu dlhodobého uchovávania digitálnych zdrojov a o socio-ekonomickom dosahu zdrojov vo verejnom vlastníctve;
            
         
               —
            
            
               zámer Komisie spolufinancovať v rámci 7. rámcového programu pre výskum a vývoj sieť odborných stredísk pre digitalizáciu a digitálne uchovávanie.
            
         6.   VYZÝVA ČLENSKÉ ŠTÁTY, ABY
   
               —
            
            
               sa venovali otázkam spojeným s digitalizáciou kultúrneho materiálu, jeho dostupnosťou online a s digitálnym uchovávaním, ako boli určené v odporúčaní Komisie, a najmä tým aspektom, ktoré sú zdôraznené v týchto záveroch;
            
         
               —
            
            
               ako prvý krok a v súlade s pripojeným orientačným harmonogramom so zreteľom na rozdielne východiskové pozície členských štátov:
               
                           —
                        
                        
                           
                              posilnili národné stratégie a ciele digitalizácie a digitálneho uchovávania,
                        
                     
                           —
                        
                        
                           
                              prispeli k európskej digitálnej knižnici, ktorá je viacjazyčným spoločným prístupovým miestom k distribuovanému kultúrnemu dedičstvu Európy,
                        
                     
                           —
                        
                        
                           
                              zlepšili rámcové podmienky pre digitalizáciu kultúrneho materiálu, jeho dostupnosť online a pre digitálne uchovávanie,
                        
                     
                           —
                        
                        
                           
                              posilnili koordináciu v súvisiacich otázkach v rámci členských štátov a medzi nimi,
                        
                     
                           —
                        
                        
                           prispeli k efektívnemu hodnoteniu pokroku na európskej úrovni.
                        
                     
         7.   VYZÝVA KOMISIU,
   
               —
            
            
               aby ako prvý krok a v súlade s pripojeným orientačným harmonogramom:
               
                           —
                        
                        
                           
                              stimulovala a koordinovala prácu na európskej digitálnej knižnici, ktorá je viacjazyčným spoločným prístupovým miestom k distribuovanému kultúrnemu dedičstvu Európy;
                        
                     
                           —
                        
                        
                           prispela k zlepšeniu koordinácie politiky pre digitalizáciu kultúrneho materiálu, jeho dostupnosť online a pre digitálne uchovávanie predovšetkým prostredníctvom vytvorenia skupiny zástupcov členských štátov, ktorá bude pokračovať v koordinačnej práci skupiny národných zástupcov (NGR) v inštitucionálnom rámci Spoločenstva, zabezpečovať kontinuitu – vrátane účinných prechodných opatrení – a stavať na získaných skúsenostiach a odborných poznatkoch;
                        
                     
                           —
                        
                        
                           
                              zaoberala sa rámcovými podmienkami pre digitalizáciu, dostupnosť online a digitálne uchovávanie;
                           
                        
                     
                           —
                        
                        
                           
                              zhodnotila celkový pokrok, ktorý členské štáty dosiahli v príslušných otázkach pri zohľadnení ich rôznych východiskových bodov a zhodnotila celkový pokrok týkajúci sa európskej digitálnej knižnice a podala o ňom Rade správu.
                        
                     
         
      (1)  Dynamický akčný plán pre koordináciu digitalizácie kultúrneho a vedeckého obsahu v EÚ.
   
      (2)  Viacjazyčný inventár kultúrneho dedičstva v Európe.
   
      PRÍLOHA
      PRIORITNÉ ČINNOSTI A ORIENTAČNÝ (1) HARMONOGRAM
      A.   ČINNOSTI A CIELE ČLENSKÝCH ŠTÁTOV
      
                  1.
               
               
                  
                     Posilniť národné stratégie a ciele digitalizácie a digitálneho uchovávania:
                  
                              vypracovaním a aktualizovaním plánov a národných stratégií pre digitalizáciu kultúrneho materiálu
                           
                           
                              2007
                           
                        
                              stanovením národných stratégií pre dlhodobé uchovávanie a uskladňovanie
                           
                           
                              polovica roku 2008
                           
                        
                              rozvojom kvantitatívnych a kvalitatívnych cieľov vrátane súvisiaceho viacročného finančného plánovania pre uskladňovanie, digitalizáciu a dostupnosť kultúrneho materiálu online, ako aj jeho dlhodobé uchovávanie
                           
                           
                              2007
                           
                        
                              skúmaním možnosti verejno-súkromných partnerstiev pre digitalizáciu, a ak je to vhodné, ich iniciovaním a podporovaním
                           
                           
                              2007-2008
                           
                        
            
                  2.
               
               
                  
                     Posilniť koordináciu v rámci členských štátov a medzi nimi:
                  
                              vytvorením národných koordinačných mechanizmov pre digitalizáciu kultúrneho obsahu aj na regionálnej a miestnej úrovni
                           
                           
                              2007
                           
                        
                              výmenou informácií s ostatnými členskými štátmi, aby sa vytvoril synergický účinok, vyhlo sa rozdrobenosti a duplicite
                           
                           
                              2007-2008
                           
                        
                              vypracovaním spoločných kritérií pre výber materiálu, ktorý sa má digitalizovať, aby sa dosiahla pridaná hodnota na európskej úrovni
                           
                           
                              2007
                           
                        
            
                  3.
               
               
                  
                     Prispieť k európskej digitálnej knižnici:
                  
                              pripravením cestovných máp a stimulov pre kultúrne inštitúcie, aby do európskej digitálnej knižnice previedli existujúci a novo zdigitalizovaný materiál
                           
                           
                              2007
                           
                        
                              vyzývaním súkromných držiteľov obsahu, aby sa mohlo vyhľadávať v ich materiáli, ktorý je chránený autorskými právami, a aby bol dostupný prostredníctvom viacjazyčného spoločného prístupového miesta
                           
                           
                              2008-2009
                           
                        
                              dohodami alebo kolektívnymi dohodami medzi držiteľmi práv a kultúrnymi inštitúciami, ako sú archívy, knižnice a múzeá, aby kultúrne inštitúcie mohli zabezpečiť dostupnosť online materiálu chráneného autorskými právami za zmluvných podmienok
                           
                           
                              2009
                           
                        
            
                  4.
               
               
                  
                     Prispieť k efektívnemu hodnoteniu pokroku na európskej úrovni:
                  
                              vyhodnotením výsledkov a skúseností získaných na vnútroštátnej úrovni
                           
                           
                              jar 2008
                           
                        
                              oboznámením Komisie s týmito výsledkami a skúsenosťami a nadviazaním na rôzne prvky jej odporúčania a týchto záverov o digitalizácii kultúrneho materiálu, jeho dostupnosti online a o digitálnom uchovávaní
                           
                           
                              jar 2008
                           
                        
            
                  5.
               
               
                  
                     Zlepšiť rámcové podmienky pre digitalizáciu kultúrneho materiálu, jeho dostupnosť online a pre digitálne uchovávanie:
                  
                              zistením, aké prekážky existujú v národných právnych predpisoch týkajúcich sa digitalizácie kultúrneho materiálu a jeho dostupnosti online, aj na študijné a výskumné účely alebo iné využitie, ktoré podlieha vhodným podmienkam, a iniciovaním opatrení na ich odstránenie
                           
                           
                              2008
                           
                        
                              vytvorením mechanizmov uľahčujúcich digitalizáciu osirotených a rozobraných diel a diel, ktoré sa prestali distribuovať, a zabezpečenie ich dostupnosti online pri úplnom dodržiavaní záujmov a práv vlastníkov obsahu
                           
                           
                              2008
                           
                        
                              vytvorením právneho alebo iného účinného rámca na podporu digitálneho uchovávania; súčasťou toho by malo byť ukladanie digitálneho kultúrneho materiálu u inštitúcií s príslušným zákonným mandátom, web-harvesting zo strany takýchto inštitúcií, pri ktorom sa okrem iného prihliada na právo Spoločenstva v oblasti ochrany údajov, ako aj tvorba viacnásobných kópií a migrácia
                           
                           
                              2009
                           
                        
                              podporovaním kultúrnych inštitúcií, aby do organizačného toku práce v oblasti digitalizácie začleňovali príslušné technické normy týkajúce sa digitálneho uchovávania
                           
                           
                              2008
                           
                        
            B.   ČINNOSTI A CIELE KOMISIE
      
                  1.
               
               
                  
                     Stimulovať a koordinovať prácu na európskej digitálnej knižnici:
                  
                              koordinovaním a stimulovaním úsilia na dosiahnutie vytvorenia viacjazyčného spoločného prístupového miesta pre šírenie kultúrneho materiálu
                           
                           
                              od roku 2007
                           
                        
                              koordinovaním a stimulovaním práce na riešení otázok súvisiacich so štandardmi na účely dosiahnutia interoperability a práce na efektívnom zaobchádzaní s viacjazyčným prístupom
                           
                           
                              2007-2008
                           
                        
                              vytvorením fóra na diskusiu so súkromným sektorom a relevantnými organizáciami, aby sa stanovili zásady pre poskytovanie materiálu pre spoločné prístupové miesto
                           
                           
                              2007-2008
                           
                        
                              poskytnutím finančných a iných zdrojov na činnosti vykonávané na európskej úrovni; podporovaním siete odborných stredísk pre digitalizáciu a digitálne uchovávanie v Európe v rámci 7. rámcového programu (7. RP) pre výskum a vývoj, pričom sa v plnej miere prihliadne na odlišné možnosti členských štátov a osobitné charakteristiky rôznych druhov kultúrneho obsahu; podporovaním v rámci 7. RP technológií, o ktoré sa opierajú inovačné služby, ktoré by sa mohli začleniť do spoločného viacjazyčného prístupového miesta
                           
                           
                              od roku 2007
                           
                        
            
                  2.
               
               
                  Prispieť k zlepšeniu koordinácie politiky pre digitalizáciu kultúrneho materiálu, jeho dostupnosť online a pre digitálne uchovávanie:
                  
                              monitorovaním činností vykonávaných členskými štátmi a podporou spolupráce medzi členskými štátmi
                           
                           
                              od roku 2007
                           
                        
                              pomáhaním členským štátom identifikovať problémy a monitorovať ťažkosti a navrhnúť v prípade potreby opatrenia na rozbehnutie procesu digitalizácie
                           
                           
                              2008-2009
                           
                        
                              vytvorením skupiny, ktorá bude pozostávať z odborníkov, ktorých určia členské štáty, a ktorá bude pokračovať v koordinačnej práci NGR v inštitucionálnom rámci Spoločenstva, zabezpečovať kontinuitu – vrátane účinných prechodných opatrení – a stavať na získaných skúsenostiach a odborných poznatkov
                           
                           
                              2007
                           
                        
            
                  3.
               
               
                  
                     Zaoberať sa rámcovými podmienkami:
                  
                              navrhnutím riešení pre určité osobitné problémy súvisiace s autorskými právami, ako napríklad osirotené a rozobrané diela, za plného rešpektovania záujmov a práv vlastníkov obsahu a zabezpečením ich účinnosti v cezhraničnom kontexte
                           
                           
                              2008-2009
                           
                        
                              na základe identifikovaných ťažkostí navrhnúť opravné opatrenia na európskej úrovni, ak „flexibilná koordinácia“ nepovedie k žiaducim výsledkom
                           
                           
                              2008-2009
                           
                        
            
                  4.
               
               
                  
                     Zhodnotiť celkový pokrok na európskej úrovni:
                  
                              monitorovaním pokroku dosiahnutého v členských štátoch a pokroku v súvislosti s európskou digitálnou knižnicou za použitia kvantitatívnych i kvalitatívnych ukazovateľov, ktoré vychádzajú z informácií zozbieraných na národnej a európskej úrovni
                           
                           
                              od roku 2007
                           
                        
                              predložením správy o pokroku v členských štátoch a o pokroku na spoločnom viacjazyčnom prístupovom mieste, a najmä zhodnotením, do akej miery bol prístup „flexibilnej koordinácie“ úspešný
                           
                           
                              2008
                           
                        
            
         (1)  Navrhovaný harmonogram činností a cieľov predstavuje ciele členských štátov a Komisie, nemá však záväzný charakter.